Αλέξανδρος Καρατζόρτζεβιτς

Ο Αλέξανδρος Καρατζόρτζεβιτς (γενν. 17 Ιουλίου 1945) από τον Οίκο των Καραγεώργεβιτς είναι ο τελευταίος διάδοχος του θρόνου του Βασιλείου της Γιουγκοσλαβίαςhttp://news.bbc.co.uk/2/hi/europe/4784377.stmhttp://www.tovima.gr/vimagazino/views/article/?aid=519405 και επικεφαλής του Οίκου τουhttps://www.britannica.com/topic/Karadjordjevic-dynasty. To βασίλειο της Γιουγκοσλαβίας καταργήθηκε το 1944 δίνοντας την θέση του στην Σοσιαλιστική  Ομοσπονδιακή Δημοκρατία της Γιουγκοσλαβίας.

Βιογραφία
Ο Καρατζόρτζεβιτς γεννήθηκε στις 17 Ιουλίου 1945 στη σουίτα 212 του Ξενοδοχείου Κλάριτζες του Λονδίνου.http://www.independent.co.uk/news/people/obituary-queen-alexandra-of-yugoslavia-1470477.html Η Βρετανική κυβέρνηση, σύμφωνα με τον ισχυρισμό του Αλέξανδρου Καραγεώργεβιτς, ονόμασε γιουγκοσλαβικό έδαφος τη σουίτα του ξενοδοχείου για εκείνη τη μέρα, προκειμένου ο πρίγκιπας να γεννηθεί σε έδαφος της πατρίδας του.http://gantdaily.com/2014/12/18/crown-prince-alexander-serbian-royalty-born-in-claridges/http://nowiknow.com/the-queen-of-suite-212/ Ο Αλέξανδρος είναι το μόνο παιδί του Πέτρου Β΄ βασιλιά της Γιουγκοσλαβίας και της συζύγου του, Αλεξάνδρας πριγκίπισσας της Ελλάδας.http://www.historyofroyalwomen.com/the-royal-women/no-succession-rights-for-alexandra-of-greece/ Οι γονείς του πατέρα του ήταν ο βασιλιάς Αλέξανδρος Α΄ της Γιουγκοσλαβίας και η Μαρία της Ρουμανίας. Οι γονείς της μητέρας του ήταν ο βασιλιάς Αλέξανδρος Α΄ της Ελλάδας και η Ασπασία Μάνου.http://www.royalfamily.org/dynasty/hm-queen-alexandra-of-yugoslavia/

Η βάπτισή του έγινε στο Αββαείο του Γουέστμινστερ με αναδόχους τον βασιλιά Γεώργιο ΣΤ΄ του Ηνωμένου Βασιλείου και την τότε πριγκίπισσα Ελισάβετ, μετέπειτα βασίλισσα του Ηνωμένου Βασιλείου.http://solair.eunet.rs/~nmarkoni/eng_kraljaleksandar2.htmlhttp://mediapro.lt/the-royal-familie/ Οι γονείς του δεν ήταν σε θέση να του παράσχουν επαρκή φροντίδα εξαιτίας οικονομικών λόγων και λόγων υγείας, γι΄ αυτό και ο Αλέξανδρος πέρασε μεγάλο μέρος των παιδικών του χρόνων μαζί με τη γιαγιά του Ασπασία Μάνου.http://www.unofficialroyalty.com/crown-prince-alexander-ii-of-serbia/

Ο Καρατζόρτζεβιτς εκπαιδεύθηκε στο Ινστιτούτο Λε Ροζέ, στη Στρατιωτική Ακαδημία του Κάλβερ, στο σχολείο Γκόρντονστουν, στο σχολείο Μίλφιλντ και στη Σχολή Δοκίμων Αξιωματικών του Μονς.http://www.royalfamily.org/royal-family/hrh-crown-prince-alexander-ii/ Αποφοίτησε από τη Βασιλική Στρατιωτική Ακαδημία του Σάντχερστ και έγινε αξιωματικός του Βρετανικού Στρατού, φτάνοντας στον βαθμό του λοχαγού. Το 1972 ακολούθησε σταδιοδρομία στον διεθνή επιχειρηματικό τομέα.

Την 1η Ιουλίου 1972 ο Καρατζόρτζεβιτς νυμφεύθηκε στην Ισπανία τη Ρωμαιοκαθολική Μαρία ντα Γκλόρια της Ορλεάνης-Μπραγκάνσα, κόρη του Πέτρου-Γκαστάο.http://www.unofficialroyalty.com/category/formermonarchies/serbianyugoslav-royals/ Μαζί της απέκτησε τρία παιδιά, τον Πέτρο (5 Φεβρουαρίου 1980), τον Φίλιππο (15 Ιανουαρίου 1982) και τον Αλέξανδρος (15 Ιανουαρίου 1982).http://www.unofficialroyalty.com/former-monarchies/serbian-royals/serbian-royal-dates/ Ωστόσο, το ζευγάρι χώρισε το 1985.http://www.pscrg.com/arhiva.php?id=67&eot=6fb709b2-4d44a197-7feba9&enc=1&aws=c0a38d6b-770a-047b-01&sync=f144e-0a6&raw=c892a6f1be36cc0ce1e4bb94a93532a2

Ο Καρατζόρτζεβιτς έκανε έναν δεύτερο γάμο, τον Σεπτέμβριο του 1985, με την Ελληνίδα Αικατερίνη Μπατή, κόρη του Ροβέρτου και της Άννας Μπατή.http://www.tovima.gr/relatedarticles/article/?aid=134452 Η θρησκευτική τελετή του γάμου τους έγινε στις 21 Σεπτεμβρίου στην Σερβική Ορθόδοξη εκκλησία του Αγίου Σάββα στο Λονδίνο.http://www.royalfamily.org/crown-prince-alexander-and-crown-princess-katherine-thirty-years-of-marriage/

μικρογραφία|Αλέξανδρος το 1992
Ο Καρατζόρτζεβιτς μετέβη για πρώτη φορά στη Γιουγκοσλαβία το 1991.http://edition.cnn.com/2014/12/18/world/europe/serbian-crown-prince/ Εργάστηκε ενεργά εναντίον της κυβέρνησης του Σλόμπονταν Μιλόσεβιτς και, μετά την πτώση της, μετακόμισε μόνιμα στη χώρα το 2000.http://www.balkaninsight.com/en/article/serbia-s-ex-royals-struggle-to-win-back-riches-09-03-2015http://www.royalchronicles.gr/lesexmonarchies/ Στις 27 Φεβρουαρίου 2001 το Κοινοβούλιο της Ομοσπονδιακής Δημοκρατίας της Γιουγκοσλαβίας επανέφερε τη γιουγκοσλαβική ιθαγένεια σε όλα τα μέλη της οικογένειας των Καραγεώργεβιτς.http://royalty-magazine.com/politics/crown-prince-alexander-returns.html Ο νόμος αυτός ακύρωνε τον προηγούμενο νόμο της Σοσιαλιστικής Ομοσπονδιακής Δημοκρατίας της Γιουγκοσλαβίας του 1947, σύμφωνα με τον οποίο η οικογένεια έχανε τη γιουγκοσλαβική ιθαγένειά της.http://www.bg.vi.sud.rs/images/reh%20aleksandar%20karadjordjevic%20.pdf Τον Μάρτιο του 2001 επετράπη στην οικογένεια να επιστρέψει σε πρώην βασιλικά ανάκτορα, όπως στο Λευκό Παλάτι του Βελιγραδίου.http://www.lifelineaid.org/crown-prince-and-crown-princess-organize-traditional-easter-receptions-for-children-at-white-palace/

Ο Καρατζόρτζεβιτς είναι υπέρμαχος της επαναφοράς της συνταγματικής μοναρχίας στη Σερβία και βλέπει τον εαυτό του ως τον νόμιμο βασιλιά.http://www.telegraph.co.uk/news/worldnews/europe/serbia/10103708/Crown-Prince-Alexander-II-the-man-who-would-be-king-of-Serbia.htmlhttp://www.reuters.com/article/us-serbia-prince-idUSTRE6972DA20101008 Θεωρεί ότι η μοναρχία μπορεί να δώσει στη Σερβία σταθερότητα, συνέχεια και ενότητα.http://www.royalfamily.org/hrh-crown-prince-alexander-interview-for-telegraf-constitutional-monarchy-is-the-best-solution-for-serbia-in-the-21st-century/ Μια σειρά από πολιτικά κόμματα και οργανώσεις υποστηρίζουν μια συνταγματική κοινοβουλευτική μοναρχία στη Σερβία. Ανάμεσα σε αυτούς τους θεσμούς είναι και η Σερβική Ορθόδοξη Εκκλησία, η οποία έχει υποστηρίξει ανοιχτά την αποκατάσταση της μοναρχίας.http://ocl.org/remains-of-last-yugoslav-king-returned-to-serbia/

Σε μια διαδικτυακή δημοσκόπηση του 2011, το 64% των Σέρβων υποστήριζε την αποκατάσταση της μοναρχίας. Μια άλλη δημοσκόπηση, του Μαΐου του 2013 ήθελε το 39% των Σέρβων να υποστηρίζει τη μοναρχία, με 32% να εναντιώνεται σε αυτή.http://www.b92.net/eng/news/society.php?yyyy=2013&mm=05&dd=10&nav_id=86102 Στις 27 Ιουλίου 2015, η εφημερίδα Μπλιτς δημοσίευσε μια δημοσκόπηση, στην οποία το 49,8% των ερωτηθέντων υποστήριζε την επαναφορά της μοναρχίας, το 44,6% ήταν αντίθετο σε αυτή και το 5,5% δεν εξέφραζε άποψη υπέρ ή κατά.http://www.blic.rs/vesti/drustvo/anketa-da-li-srbija-treba-da-bude-monarhija/z57s356

Οικογένεια
Νυμφεύθηκε πρώτα το 1972 τη Μαρία ντα Γκλόρια της Ορλεάνης-Μπραγκάνσα, κόρη του Πέτρο-Γκαστάο και είχε τέκνα:
 Πέτρος Α. Καρατζόρτζεβιτς 
 Φίλιππος Α. Καρατζόρτζεβιτς
 Αλέξανδρος Α. Καρατζόρτζεβιτς, δίδυμος με τον Φίλιππο

Το 1985 διαζεύχθηκε και το ίδιο έτος νυμφεύθηκε για δεύτερη φορά την Αικατερίνη Μπατή, κόρη του Ροβέρτου Μπατή και της Άννας Δόστη.

 Πρόγονοι 

Παραπομπές

Κατηγορία:Σέρβοι ελληνικής καταγωγής
Κατηγορία:Οίκος των Καραγεώργεβιτς
Κατηγορία:Διεκδικητές του σερβικού θρόνου
Α